หุ้นเปิดเช้า21พ.ย.ลบ7.35จุด
หุ้นไทยเปิดเช้า21พ.ย.ที่976.81จุด ลบ 7.35 จุด นักวิเคราะห์คาดดัชนีปรับฐานกรอบแคบ ด้านราคาทองคงที่
30 ต.ค. 2565

หุ้นไทยเปิดเช้า21พ.ย.ที่976.81จุด ลบ 7.35 จุด นักวิเคราะห์คาดดัชนีปรับฐานกรอบแคบ ด้านราคาทองคงที่ 




ดัชนีตลาดหลักทรัพย์แห่งประเทศเปิดช่วงเช้าวันที่ 21 พ.ย.เมื่อเวลา 10.01 น.ที่ระดับ 976.81 จุด ลบ 7.35 จุด
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย)กล่าวว่า ตลาดหุ้นไทยเช้านี้น่าจะอยู่ในช่วงของการปรับฐานในกรอบแคบๆ เพื่อเป็นการสร้างฐานที่มั่นคงและเตรียมตัวขึ้นไปทดสอบระดับ 1 พันจุดอีกครั้งภายในสัปดาห์นี้ โดยช่วงนี้ยังไม่มีปัจจัยใหม่ๆเข้ามา สถานการณ์ในยุโรปค่อนข้างเงียบ โดยหลายประเทศอยู่ในระหว่างการจัดตั้งรัฐบาลและการหารือเรื่องนโยบายต่างๆ 
 ขณะที่ปัจจัยเรื่องการเมืองในประเทศก็ดูผ่อนคลายลง หลังพ.ต.ท.ทักษิณ ชินวัตร เขียนจดหมายเปิดผนึกระบุว่าร่างพ.ร.ฎ.อภัยโทษจะไม่เอื้อประโยชน์ให้ตัวเองหรือบุคคลหนึ่งบุคคลใดเป็นการเฉพาะ และไม่อยากให้ประเด็นนี้มารบกวนเรื่องการปรองดองในชาติ พร้อมให้แนวรับ 980 และ 978 จุด แนวต้าน 990 จุด
ด้าน สมาคมค้าทองคำประกาศราคาทอง(ทองคำ 96.5%) ประจำวันที่ 21  พ.ย. เมื่อเวลา 09.37 น. ราคาทองึเปิดตลาดยังคงที่เมื่อเทียบกับราคาปิดตลาดล่าสุดเมื่อวันที่ 19 พ.ย. โดยทองคำแท่งรับซื้อบาทละ 25,250 ขายออกบาทละ 25,350 ราคาทองรูปพรรณรับซื้อบาทละ 24,877.56บาท ขายออกบาทละ 25,750 บาท